C 47/87

Stanovisko Európskeho hospodárskeho a sociálneho výboru – Správa Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Pokrok pri vykonávaní stratégie lesného hospodárstva EÚ – „Nová stratégia lesného hospodárstva EÚ: pre lesy a sektor lesného hospodárstva“

[COM(2018) 811 final]

(2020/C 47/13)

Spravodajca: Andreas THURNER

Pomocný spravodajca: Antonello PEZZINI

Žiadosť o vypracovanie stanoviska Európska komisia, 18.2.2019 Právny základ článok 304 Zmluvy o fungovaní Európskej únie Rozhodnutie plenárneho zhromaždenia 22.1.2019 (v predstihu k žiadosti) Príslušná sekcia sekcia pre poľnohospodárstvo, rozvoj vidieka a životné prostredie Prijaté v sekcii 1.10.2019 Prijaté v pléne 30.10.2019 Plenárne zasadnutie č. 547 Výsledok hlasovania (za/proti/zdržalo sa) 162/0/1

1. Závery a politické odporúčania

EHSV...

1.1. požaduje aktualizovanú stratégiu lesného hospodárstva EÚ po roku 2020 ako súčasť Európskeho ekologického dohovoru. Nová stratégia by mohla byť reálne zameraná do roku 2050 s cieľom zabezpečiť koherentné vykonávanie široko uznávaných politických záväzkov, ako je strategický plán OSN pre lesy, ciele udržateľného rozvoja OSN a Parížska dohoda. Význam lesov, lesného hospodárstva a drevospracujúceho priemyslu pri dosahovaní týchto cieľov by sa mal uznať v rámci všetkých sektorov a viesť k optimalizácii medzisektorovej spolupráce;

1.2. zdôrazňuje zmenu klímy ako hlavnú výzvu pre planétu s okamžitými, najmä negatívnymi dôsledkami pre samotný sektor lesného hospodárstva. Zároveň má drevospracujúci priemysel veľký potenciál poskytnúť riešenia v oblasti zmierňovania prostredníctvom udržateľného a obehového biohospodárstva pod podmienkou, že sa v správnom čase vykonajú účinné adaptačné stratégie. Plný potenciál sekvestrácie CO 2 sa musí ďalej rozvinúť podporou udržateľnej mobilizácie dreva, zvýšením nahrádzania fosílnych surovín a energie a posilnením ukladania uhlíka v drevených výrobkoch s dlhou trvanlivosťou. Lesy, ktoré sa skladajú z rôznych druhov, sú klimaticky prospešnejšie ako monokultúry, ktoré môžu mať negatívny vplyv na dlhodobú udržateľnosť;

1.3. zdôrazňuje význam ďalšieho rozvíjania harmonizovaných informačných systémov pre lesy s cieľom posilniť vedomosti a údaje o dostupnosti a stave lesných zdrojov a príležitostiach, ktoré ponúkajú, s cieľom poskytovať spoločnosti viacnásobné služby vrátane obnoviteľných surovín, energie a iných lesníckych výrobkov;

1.4. zdôrazňuje význam multifunkčnej úlohy lesov a konštatuje, že zmena klímy ohrozuje ekosystémové služby. Predpokladá sa, že v dôsledku zmeny klímy sa zvýši pravdepodobnosť výskytu prírodných rušivých faktorov, ako sú lesné požiare, záplavy, suchá a škody spôsobené škodcami (napríklad lykožrútom). Primeraná kombinácia finančných nástrojov je nevyhnutná na zabezpečenie pokračujúcich investícií do moderných technológií, ako aj do opatrení v oblasti klímy a životného prostredia s cieľom posilniť multifunkčnú úlohu lesov. Pokiaľ ide o súkromné lesnícke podniky, je nevyhnutné zabezpečiť, aby sa rešpektovali vlastnícke práva a aby sa rozhodnutia týkajúce sa lesov prijímali v partnerstve s vlastníkmi lesov;

1.5. odporúča mapovať súčasný stav pracovnej sily a predvídať potrebu pracovnej sily v európskom lesníckom sektore, najmä pokiaľ ide o pracovnú silu v lesoch. Pre ďalšie rozvíjanie hodnotového reťazca lesného hospodárstva a zabezpečenie vitality ekosystémov je nutné mať presný obraz o príťažlivosti sektora a jeho kvalifikovanej pracovnej sile. Dôstojné pracovné miesta a pracovné podmienky sú nevyhnutným predpokladom na prilákanie ľudí do sektora lesného hospodárstva;

1.6. pokiaľ ide o politiky EÚ v oblasti lesného hospodárstva, podporuje silné ex ante zapojenie Stáleho lesníckeho výboru, skupiny pre občiansky dialóg o lesníctve a korku a skupiny odborníkov EÚ pre drevospracujúci priemysel a otázky spojené s týmto odvetvím s cieľom plne využiť dostupné odborné znalosti;

1.7. zdôrazňuje význam zníženia globálneho odlesňovania a degradácie lesov posilnením aktívneho a udržateľného obhospodarovania lesov, napríklad prostredníctvom celoeurópskej dohody, mobilizáciou miestne vyrábanej biomasy v Európe a podporou prechodu na udržateľné modely spotreby.

2. Všeobecné pripomienky

EHSV...

2.1. víta správu Európskej komisie o pokroku pri vykonávaní stratégie lesného hospodárstva EÚ a poznamenáva, že väčšina opatrení viacročného plánu vykonávania (Forest-MAP) bola vykonaná tak, ako sa predpokladalo;

2.2. víta závery Rady o pokroku vo vykonávaní stratégie lesného hospodárstva EÚ a odporúčania týkajúce sa nového strategického rámca pre lesy;

2.3. opätovne poukazuje na význam subsidiarity členských štátov, pokiaľ ide o politiku lesného hospodárstva, a zdôrazňuje zásadnú úlohu stratégie lesného hospodárstva EÚ ako nástroja pre politickú koordináciu a súdržnosť rôznych lesníckych politík s cieľom posilniť celostný pohľad na udržateľné obhospodarovanie lesov a hodnotový reťazec sektora lesného hospodárstva;

2.4. zdôrazňuje význam sektora lesného hospodárstva, pokiaľ ide o prechod z hospodárstva závislého od fosílnych zdrojov na biohospodárstvo. Silná úloha sektora lesného hospodárstva v obehovom biohospodárstve poskytne európskemu hospodárstvu vynikajúce príležitosti na dosiahnutie vedúcej úlohy v oblasti technológií v tomto sektore na celosvetovej úrovni;

2.5. zdôrazňuje, že zmena klímy je hlavná výzva pre ľudstvo a našu planétu a už v závažnej miere zasiahla lesy a sektor lesného hospodárstva (napr. vplyv na kvantitu a kvalitu dodávok dreva a obrovské množstvo poškodeného dreva). V dôsledku toho sú nevyhnutné opatrenia na zmiernenie zmeny klímy a obhospodarovanie lesov a ich prispôsobenie meniacim sa klimatickým podmienkam. Zdravé a odolné lesy majú v tejto súvislosti rozhodujúcu úlohu. Aktívne a udržateľné obhospodarovanie vrátane zachovania biodiverzity lesov je nevyhnutné pre dlhodobú ochranu ich odolnosti a vitality. Ďalší rozvoj mobilizácie dreva (napr. prostredníctvom digitalizácie a nových techník) a používania dreva a drevených výrobkov sú kľúčové prvky pri dosahovaní cieľov v oblasti klímy. Plný potenciál sekvestrácie CO 2 sa musí ďalej rozvíjať zvýšením nahrádzania fosílnych surovín a energie a posilnením ukladania uhlíka v drevených výrobkoch s dlhou trvanlivosťou;

2.6. zdôrazňuje význam výskumu a inovácií pri hľadaní riešení v záujme udržateľnejších hodnotových reťazcov v oblasti drevnej biomasy. Tým sa podporí pokrok v znižovaní emisií skleníkových plynov z hľadiska technológií spracovania, ako aj rozvoja nových inovačných riešení v oblasti drevnej biomasy pre trhy. Ďalší rozvoj a zavádzanie digitálnych a technologických riešení podporí technológie presného lesného hospodárstva a ponúkne zlepšenia na podporu udržateľného obhospodarovania lesov;

2.7. uznáva význam multifunkčnej úlohy lesov a poskytovania viacerých ekosystémových služieb a taktiež uznáva, že zmena klímy predstavuje hlavnú hrozbu pre lesy pri plnení tejto úlohy. Preto sú potrebné primerané zdroje s cieľom zabezpečiť, aby pokračovali rôzne ekosystémové služby vrátane ochrannej funkcie lesov, ako aj udržateľná dodávka dreva pre spoločnosť, a pritom zachovať biodiverzitu a zabezpečiť adaptáciu na zmenu klímy. Primeraná kombinácia finančných nástrojov (napr. EIB, EFSI, SPP, ESF, vnútroštátne a súkromné finančné prostriedky) zabezpečí pokračovanie investícií do moderných technológií, ako aj do opatrení v oblasti klímy a životného prostredia s cieľom posilniť multifunkčnú úlohu lesov. V budúcom VFR by sa malo zvážiť zriadenie osobitného fondu na opatrenia zamerané na zmiernenie značných strát v lesnom hospodárstve v dôsledku zmeny klímy;

2.8. zdôrazňuje významnú úlohu aktívne obhospodarovaných lesov a drevospracujúceho priemyslu pri vytváraní ďalších ekologických pracovných miest a rastu vo vidieckych a v mestských oblastiach vrátane tých, ktoré súvisia s ekoturistikou, rekreáciou a so zdravotnými službami;

2.9. poukazuje na to, že nové a moderné techniky v lesníckom sektore si vyžadujú kvalifikovanú pracovnú silu a dôstojné pracovné podmienky. V súčasnosti sa nedostatok kvalifikovaných mladých pracovníkov javí ako celoeurópsky problém. Preto sa musia prijať primerané opatrenia s cieľom riešiť túto výzvu a prilákať mladých ľudí do sektora lesného hospodárstva. V tejto súvislosti by bolo užitočným krokom mapovanie pracovnej sily;

2.10. zdôrazňuje, že je potrebné podporiť včasné plánovanie, spoluprácu a investície, pokiaľ ide o prevenciu a riešenie prírodných rušivých faktorov, ako sú lesné požiare, záplavy, sucho a škody spôsobené škodcami (napr. lykožrútom) a choroby;

2.11. zdôrazňuje význam ochrannej úlohy lesov pred eróziou, lavínami, pádom skál a záplavami, najmä v horských oblastiach;

2.12. konštatuje, že lesy vrátane obhospodarovaných lesov predstavujú prirodzené biologicky rozmanité ekosystémy. Priemyselné monokultúry, najmä pokiaľ ide o nepôvodné druhy, často nie sú biologicky rozmanité, predstavujú zvýšené riziko katastrof a v niektorých prípadoch neslúžia na čistú sekvestráciu uhlíka. Udržateľné lesné hospodárstvo musí nevyhnutne zahŕňať lesný porast so zmiešanými druhmi, ktorý sa spravuje v rámci modelu lesného hospodárstva s kontinuálnym pokrytím. Lesy, ktoré sa skladajú z rôznych druhov, sú klimaticky prospešnejšie ako monokultúry, ktoré môžu mať negatívny vplyv na dlhodobú udržateľnosť;

2.13. podporuje lepšie ex ante začlenenie odborných znalostí Stáleho lesníckeho výboru, skupiny pre občiansky dialóg o lesníctve a korku a skupiny odborníkov EÚ pre drevospracujúci priemysel a otázky spojené s týmto odvetvím do politík EÚ v oblasti lesného hospodárstva. Tým sa posilní vedomostná základňa týkajúca sa hodnotového reťazca lesného hospodárstva pri rozhodovaní, kampaniach na zvyšovanie povedomia verejnosti a komunikačných kampaniach a pri schvaľovaní a vykonávaní politických rozhodnutí;

2.14. zdôrazňuje, že miestne samosprávy a regionálne orgány zohrávajú dôležitú úlohu pri posilňovaní udržateľného využívania lesov a vitality sektora lesného hospodárstva a majú príležitosť zvážiť tieto faktory v rámci postupov verejného obstarávania;

2.15. považuje vhodné komunikačné a informačné opatrenia týkajúce sa udržateľného obhospodarovania lesov za dôležité pre zabezpečenie podpory spoločnosti. V tejto súvislosti ponúkajú mestské a prímestské lesy veľký potenciál, keďže existujú silné prepojenia medzi spoločnosťou (miestna rekreácia) a sektorom lesného hospodárstva;

2.16. zdôrazňuje, že je dôležité podporovať proces smerujúci k právne záväznej dohode o lesoch s cieľom posilniť politický rámec pre lesy v paneurópskom regióne.

3. Konkrétne pripomienky

3.1. Lesy zohrávajú rozhodujúcu úlohu pri riešení zmeny klímy

3.1.1. Prechod na klimaticky neutrálne hospodárstvo je obrovskou výzvou aj príležitosťou a vyžaduje si značné zníženie fosílnych emisií, ako aj podstatný nárast sekvestrácie uhlíka. Nahrádzanie surovín a palív z fosílnych surovín má obrovský potenciál, pokiaľ ide o dosiahnutie klimatickej neutrality do roku 2050.

3.1.2. 2 si vyžaduje nepretržitý a zvyšujúci sa nárast rastu biomasy a primerané metódy ťažby a načasovanie. Dlhodobé ukladanie biogénneho uhlíka si vyžaduje posilnené (väčšie, lepšie, dlhšie) využívanie drevených výrobkov. Aktívne a udržateľné obhospodarovanie lesov a využívanie dreva, pri ktorom sa efektívne hospodári so zdrojmi, sú kľúčovými prvkami pri dosahovaní cieľov v oblasti klímy (ako sa zdôrazňuje v predchádzajúcom stanovisku o dôsledkoch klimatickej a energetickej politiky Účinné pohlcovanie COsi vyžaduje nepretržitý a zvyšujúci sa nárast rastu biomasy a primerané metódy ťažby a načasovanie. Dlhodobé ukladanie biogénneho uhlíka si vyžaduje posilnené (väčšie, lepšie, dlhšie) využívanie drevených výrobkov. Aktívne a udržateľné obhospodarovanie lesov a využívanie dreva, pri ktorom sa efektívne hospodári so zdrojmi, sú kľúčovými prvkami pri dosahovaní cieľov v oblasti klímy (ako sa zdôrazňuje v predchádzajúcom stanovisku o dôsledkoch klimatickej a energetickej politiky ( 1 ) a stanovisku o spoločnom úsilí a odvetví LULUCF ( 2 ) ). Úsilie posilniť využívanie drevených výrobkov by sa mohlo podporiť uznaním širšej škály „produktov z vyťaženého dreva“ podľa nariadenia o LULUCF ( 3 ) , a v každom prípade, tým, že by produkty z vyťaženého dreva získali dlhší čas, pokiaľ ide o hodnotu polčasu rozpadu, prostredníctvom využívania vhodných technológií na ochranu dreva.

3.1.3. 3 dreva zachytáva približne jednu metrickú tonu CO 2 2 . Aktívne obhospodarovanie lesov podľa postupov udržateľného obhospodarovania lesov Jeden mdreva zachytáva približne jednu metrickú tonu CO ( 4 ) . Narastajúci objem biomasy má preukázanú schopnosť absorbovať CO. Aktívne obhospodarovanie lesov podľa postupov udržateľného obhospodarovania lesov ( 5 ) a neustála regenerácia lesov sú preto nevyhnutné na dosiahnutie maximálneho udržateľného nárastu, ktorý podporuje dostupnosť biomasy.

3.2. Multifunkčné lesy a ekosystémové služby si vyžadujú primerané odmeňovanie

3.2.1. Lesy poskytujú okrem drevených a iných ako drevených výrobkov (napr. korok, hríby, bobuľové plody) rôznorodé ekosystémové služby, od ktorých závisia vidiecke, prímestské a mestské spoločenstvá (napr. voda, vzduch, priestor na rekreáciu, zdravotné služby). Zmeny podmienok v dôsledku zmeny klímy zvyšujú tlak na lesy a riziko výskytu prírodných nebezpečenstiev. Preto musia primerané opatrenia na ochranu klímy a úsilie o zmiernenie a adaptáciu posilniť odolnosť a multifunkčnú úlohu lesov.

3.2.2. Napriek zložitej situácii na trhu spôsobenej kalamitami, ktoré zhoršuje zmena klímy (napr. rozšírenie lykožrúta, vývraty, lesné požiare, povodne a sucho), je mimoriadne dôležité zabezpečiť kontinuitu ekosystémových služieb s cieľom zachovať túto multifunkčnú úlohu lesov. Preto je nevyhnutné, aby vhodné nastavenie trhu zaručilo dodávku dreva a drevnej biomasy pre drevospracujúci priemysel.

3.2.3. 2 prostredníctvom dobrovoľných trhov s uhlíkom Takisto by mohlo byť užitočné zamerať sa na komercializáciu kompenzácií za emisie COprostredníctvom dobrovoľných trhov s uhlíkom ( 6 ) . Napríklad pilotný projekt programu Life s názvom CARBOMARK ( 7 ) sa zaoberá rozvojom dobrovoľných miestnych trhov s uhlíkom na zmiernenie zmeny klímy. Cieľom je podporiť miestny trh pre obchodovanie s uhlíkovými kreditmi na dobrovoľnom základe ako prostriedok posilnenia politík EÚ v oblasti boja proti zmene klímy: — zmiernenie účinkov skleníkových plynov podporou zachytávania uhlíka; — tvorba zisku pre znevýhodnené oblasti odhadovaním hodnoty služby zachytávania uhlíka, ktorú poskytuje lesný ekosystém; — podpora prijatia stratégií započítavania zo strany miestnych správnych orgánov; — väčšia spoluzodpovednosť malých a stredných podnikov, a tým ich podpora, aby zmierňovali svoj vlastný environmentálny vplyv. Je však dôležité zabezpečiť, aby mechanizmus kompenzácie nebol žiadnym spôsobom nerovnomerný a nebránil udržateľnej mobilizácii dreva a udržateľnému hospodáreniu s týmto zdrojom.

3.3. Udržateľné a obehové biohospodárstvo poskytuje hospodárske príležitosti pre sektor lesného hospodárstva s veľkým potenciálom zmierňovať zmenu klímy (ako už bolo uvedené v predchádzajúcom stanovisku (8))

3.3.1. Udržateľné biohospodárstvo prispieva k zmierňovaniu zmeny klímy prostredníctvom viacerých mechanizmov: sekvestrácie CO 2 z atmosféry v biomase prostredníctvom fotosyntézy, ukladania uhlíka vo výrobkoch z biologického materiálu a nahradenia surovín, materiálov, výrobkov a palív z fosílnych zdrojov.

3.3.2. Drevené výrobky sú schopné dlhodobo ukladať uhlík a udržiavať ho tak mimo atmosféry. Výrobky z dreva s dlhou trvanlivosťou, ako sú budovy a nábytok vysokej kvality, sú najefektívnejším spôsobom ukladania uhlíka. Opätovné použitie a recyklácia výrobkov z biologického materiálu s kratšou životnosťou zaručia, aby uhlík zostal uložený. Všetky tieto výrobky vrátane vyspelých biopalív, textílií a ekologických chemikálií majú veľký potenciál nahradiť fosílne suroviny a výrobky, ktoré sú hlavnou príčinou zmeny klímy. Výrobky z biologického materiálu môžu byť navyše na konci svojej prevádzkovej životnosti použité ako nové výrobky z biologického materiálu alebo ako bioenergia a môžu tak nahradiť fosílne zdroje energie. Samozrejme je potrebné podporiť aj vedľajšie toky hodnotového reťazca.

3.3.3. Uľahčenie vytvorenia fungujúcich hodnotových reťazcov využívajúcich biologické materiály a drevo prostredníctvom medzisektorovej spolupráce môže zohrať kľúčovú úlohu pri rozvoji nových podnikateľských ekosystémov a príležitostí pre tento sektor. V tejto súvislosti je dôležité uprednostniť výskum, inovácie a posilnenie inovácií, ako aj vzdelávanie, odbornú prípravu a rozvoj zručností s cieľom podporiť tieto hodnotové reťazce využívajúce drevo a obehové biohospodárstvo vo všeobecnosti.

3.4. Posilnenie udržateľného obhospodarovania lesov a zastavenie svetového odlesňovania musia zostať jasnými cieľmi stratégie lesného hospodárstva EÚ

3.4.1. Udržateľné obhospodarovanie lesov je vnútroštátnou právomocou členských štátov EÚ a spoločne schválené vymedzenie udržateľného obhospodarovania lesov je začlenené do právnych predpisov na štátnej a nižšej ako štátnej úrovni, ktoré sa vykonávajú v EÚ. Udržateľné lesnícke postupy sú založené na systémoch správy lesov na vnútroštátnej úrovni. Dobrovoľné trhovo orientované nástroje, ako napríklad certifikácia, môžu byť jedným zo spôsobov, ako preukázať udržateľnosť.

3.4.2. Zníženie globálneho odlesňovania a degradácie lesov posilnením aktívneho a udržateľného obhospodarovania lesov prostredníctvom celoeurópskej dohody, dostatočne spoľahlivými kapitolami o udržateľnosti v obchodných dohodách, mobilizáciou miestne vyrábanej biomasy v Európe a podporou prechodu na udržateľné modely spotreby sú kľúčom k dosiahnutiu cieľov udržateľného rozvoja. Okrem toho je potrebné vyvíjať spoločné úsilie na podporu činností spojených so zalesňovaním na celom svete.

3.4.3. Posilnenie opatrení EÚ na ochranu a obnovu svetových lesov ( 9 ). EHSV v tejto súvislosti víta oznámenie Európskej komisie s názvom

4. Dôvod vypracovania stanoviska z vlastnej iniciatívy

4.1. Pokrok pri vykonávaní stratégie lesného hospodárstva EÚ . Správa ponúka pohľad na pokrok pri vykonávaní každej z ôsmich prioritných oblastí, ako sú uvedené v stratégii lesného hospodárstva EÚ Európska komisia uverejnila 7. decembra 2018 správu o preskúmaní stratégie v polovici trvania ( 10 ) s názvom. Správa ponúka pohľad na pokrok pri vykonávaní každej z ôsmich prioritných oblastí, ako sú uvedené v stratégii lesného hospodárstva EÚ ( 11 ) 1. Podpora našich vidieckych a mestských komunít 2. Podpora konkurencieschopnosti a udržateľnosti drevospracujúceho priemyslu EÚ, bioenergie a rozsiahlejšieho ekologického hospodárstva 3. Lesy v meniacej sa klíme 4. Ochrana lesov a posilnenie ekosystémových služieb 5. Aké lesy máme a ako sa menia? 6. Nové a inovatívne lesné hospodárstvo a produkty s pridanou hodnotou 7. Spolupráca na súdržnom obhospodarovaní a lepšom poznaní našich lesov 8. Lesy z globálneho hľadiska.

4.2. Vo viacročnom pláne vykonávania lesného hospodárstva ( 12 ) (Forest-MAP) sa uvádza zoznam priorít pre Európsku komisiu do roku 2017. Správa sa pokúša aj pomôcť určiť priority na zostávajúce obdobie 2018 – 2020.

4.3. V správe sa dospelo k záveru, že vykonávanie stratégie lesného hospodárstva EÚ vo veľkej miere pokročilo. Nesplnené prvky sa buď vykonávajú, alebo sa vykonajú do roku 2020. Správa sa však netýka obdobia po roku 2020.

4.4. Rada prijala 15. apríla 2019 závery Rady ( 13 ) o pokroku vo vykonávaní stratégie lesného hospodárstva EÚ a vyzvala Komisiu, aby „začala uvažovať o možnostiach pre novú stratégiu lesného hospodárstva EÚ po roku 2020“. Takýto strategický rámec by sa mal logicky týkať lesov a sektora lesného hospodárstva ako celku.

4.5. Európsky výbor regiónov prijal stanovisko ( 14 ) o vykonávaní stratégie lesného hospodárstva EÚ na svojom plenárnom zasadnutí v apríli 2019.

V Bruseli 30. októbra 2019 Predseda Európskeho hospodárskeho a sociálneho výboru Luca JAHIER

(1) Stanovisko EHSV na tému Dôsledky klimatickej a energetickej politiky v poľnom a lesnom hospodárstve, (Ú. v. EÚ C 291, 4.9.2015, s. 1).

(2) Stanovisko EHSV na tému Spoločné úsilie do roku 2030 a využívanie pôdy, zmeny vo využívaní pôdy a lesné hospodárstvo (LULUCF), (Ú. v. EÚ C 75, 10.03.2017, s. 103).

(3) Nariadenie Európskeho parlamentu a Rady (EÚ) 2018/841 z 30. mája 2018 o začlenení emisií a odstraňovania skleníkových plynov z využívania pôdy, zo zmien vo využívaní pôdy a z lesného hospodárstva do rámca politík v oblasti klímy a energetiky na rok 2030, ktorým sa mení nariadenie (EÚ) č. 525/2013 a rozhodnutie č. 529/2013/EÚ (Ú. v. EÚ L 156, 19.6.2018, s. 1).

(4) Zdroj: BFW-Praxisinformation Nr. 28 (2012, s. 4)

(5) Rezolúcia H1 – Všeobecné usmernenia pre udržateľné obhospodarovanie lesov v Európe, MCPFE 1993.

(6) Voluntary Carbon Market Insights: 2018 Outlook and First-Quarter Trends (Postrehy týkajúce sa dobrovoľného trhu s uhlíkom: Vyhliadky na rok 2018 a trendy v prvom štvrťroku).

(7) CARBOMARK - Improvement of policies toward local voluntary carbon markets for climate change mitigation (CARBOMARG – Zlepšenie politík zameraných na miestne dobrovoľné trhy s uhlíkom v záujme zmiernenia zmien klímy)

(8) Stanovisko EHSV na tému Biohospodárstvo – príspevok k dosiahnutiu cieľov EÚ v oblasti klímy a energetiky, ako aj cieľov OSN v oblasti trvalo udržateľného rozvoja (Ú. v. EÚ C 440, 6.12.2018, s. 45).

(9) COM(2019) 352 final

(10) EU forest strategy on track to achieve its 2020 aims (Stratégia lesného hospodárstva EÚ na správnej ceste k dosiahnutiu svojich cieľov vytýčených na rok 2020).

(11) COM(2013) 659 final

(12) SWD(2015) 164 final

(13) Závery Rady o pokroku vo vykonávaní stratégie lesného hospodárstva EÚ a o novom strategickom rámci pre lesy

(14) Stanovisko VR: Vykonávanie stratégie lesného hospodárstva EÚ (Ú. v. EÚ C 275, 14.8.2019, s. 5)